Period: Unknown
Genre: Unknown
Transliteration:
<SURFACE>
...bi₂-in-gi₄...
...ra niŋ₂-zi...tur
...sig₃-sig₃-ge u₂-gu₇...ha-lam
...ba-an-du₁₂-du₁₂...de₅-de₅
...tum₂ šar₂-ra u₂-a-ba i...e₁₁-de₃
...saŋ sukud-da niŋ₂ nam-du₁₀...keš₂
{ŋeš}tir-tir-ra gissu du₁₀...sig₃
{ŋeš}gi-a gi-ur₂ šu₂-šu₂-de₃...
ambar-ra ku₆ mušen-na ba-an-ŋal₂-bi...
gana₂ sar gana₂ zi-da...
pu₂ kiri₆ pu₂ kiri₆...
mu₂-sar-ra gurun giri₃ bi₂-in-si₃-ga-am₃ {u₂}kul a-ša₃-ga bi₂-in-tum₃
...asar-a-lim-nun-na dumu-saŋ abzu-ke₄ a-a-ni {d}en-ki-ra inim-bi mu-un-na-ab-be₂
a-a-ŋu₁₀ udug hul muš₂-me-bi i₃-kur₂-ra alan-bi i₃-sukud-da
dingir nu za-pa-aŋ₂-bi i₃-gal-gal-la me-lam₂-bi i₃-sukud-da
u₄-šu₂-uš-ru an-dul₃-bi kukku₂-ga su-bi zalag-ga nu-un-ŋal₂
a₂-ur₂-a₂-ur₂-še₃ i₃-gir₅-gir₅-re nir-ŋal₂-bi la-ba-an-su₈-ge-eš
umbin-bi ze₂-ta bi-iz-bi-iz-za-bi giri₃-bi uš₁₁ hul-a
{tug₂}dara₂-a-ni nu du₈-a a₂-šu-giri₃-ni su₃-su₃
ki-ib₂-ba-bi er₂ diri ki-šar₂-ra-ke₄ gu₃{ŋeš}kiri₆ nu-un-ŋa₂-ŋa₂{ge}
a-a-ŋu₁₀ min-kam₂-ma-še₃ i₃-nir-ra buluŋ₃ gal mah i₃-sukud gaba nu-gi
u₃-um-ta-dih im-šur₂ huš zi-ga-gin₇...ga-bi-še₃ nu-silig-ga
{tumu}dal-ha-mun im-šur₂ huš zi-ga-gin₇ ni₂-bi-še₃ i₃-nigin-e
{tumu}u₁₈-lu im-ri-a-bi lu₂ sahar-ra-ke₄ i₃-nigin-e
{tumu}mir-ra gu-la a-ri-a-bi kur dagal...ba-an-bar-re
im-saŋ-tum₃ im-ma-an-ta-šeg₃ nim ŋir₂ su...ke₄ mu-un-zi-zi
...gul-gul kuš₇-kuš₇ a-ra-al-la in-kuš₂-u₃
tir-mah a-ri-a {ŋeš}kiri₆-gin₇...
{giš}sa-par₃-gin₇ urugal-la-aš ib₂-du₃
lu₂-u₁₈-lu pap-hal-la ba-an-da-la₂
a₂-šu-giri₃-bi ba-an-gul-gul me-ze₂-bi i₃-nigin-e
a₂-bi en ur sag-ŋa₂...
{d}en-ki lugal abzu-ke₄...
...
dumu-mu ušumgal...ta-še₃...
e₂-nigin₃-ŋar-ra eš₃ mah
en-e nin-bi-še₃ nam-mi-in-tar-re e-ne niŋ₂ ha-la nam-mi-in-ha-la-e-de₃-a
kid₃-kid₃-bi a-ra₂ in-ga-zu ŋa₂-e₂ ba-an-tar-re-eš-am₃
eridu{ki}ga a-na i₃-tuku...a-na nu i₃-ŋal₂-la
ki-kin-kin-na me mah-bi e₁₁-de₃
tu₆ du₁₁-ga {d}nin...ke₄ kid₃-kid₃-bi šu mah-bi e₁₁-de₃
a-ra₂ gal-gal-la a-ra₂...še₃ za-e {d}nin-mah-a-še₃ bur₂-ra-a-na-ab
{d}nin-mah nin...na-ke₄ ama-gal keš₃{ki}ke₄
e₂ gu-la e₂ mah...e₂-na-ta nam an-ki-a nam dingir-re-e-ne-ke₄ šu-na...tuku-a
a-ra₂...sa₁₂{na}an-ga u₃-mu-un-na-sum
dumu-saŋ {d}asar-alim-nun-na eridu{ki}ga giš-hur-bi i₃...
ha-ra-an-pa₃-da za-e ha-ra-an-pa₃-da
en gal {d}en-ki-ke₄ ha-ra-an-pa₃-da za-e ha-ra-an-pa₃-da
a-a-ŋu₁₀ {d}en gal {d}en-ki-ke₄ ha-ra-an-pa₃-da za-e ha-ra-an-pa₃...
me giš-hur geštu₂ dagal-la {d}en-ki-ke₄ ha-ra-an-pa₃-da za-e ha-ra-an-pa₃-da
in-kin-kin-ŋa₂ inim mah-bi du₁₁-ga-a-ni ki-in-ge ab-kin-kin-ŋa₂
kid₃-kid₃-bi ba-an-zu-a ki-bi-še₃ ba-an-gi₄-gi₄
{d}asar...{d}en-ki-ra e₂-a ba-ši-in-ku₄ gu₂ mu-un-na-an-de₂-e
a-a-ŋu₁₀...ma-še₃ {d}a-ru-ru nin...{d}en-lil₂-la₂-ke₄ eridu{ki}ga-ke₄ giš-hur-bi i₃-ŋal₂-la
ha-ba-an-pa₃-da ŋa₂-e ha-ba-an-pa₃-da
...a-ni en gal {d}en-ki-ke₄ ha-ba-an-pa₃-da ŋa₂-e ha-ba-an-pa₃-da
me giš-hur geštu₂ dagal-la {d}en-ki-ke₄ ha-ba-an-pa₃-da ŋa₂-e ha-ba-an-pa₃-da
{d}en-ki-ga {d}asal-lu₂-hi mu-un-na-ni-gi₄-gi₄ gen-na dumu-mu {d}asal-lu₂-hi
igi {d}utu-ra siskur-ra u₃-bi₂-ni-si₃
dingir lu₂-ba-ke₄ mu-bi u-me-pa₃...
šud₃-de₃ siskur-ra a-ra₂ arhuš...lu₂-u₁₈-lu pap-hal-la dumu dingir...
sag-ŋa₂-na he₂-en-gub...la na-an-dag-dag-ge
inim-bi {d}utu-ra he₂-en-na-an...la gi₄-a {d}utu-ra he₂-en-na-an-ba...
maš₂ gi₆ udu-a₂-dara₃ muš₂ gun₃-gun₃-nu-bi
kala-ga maškim mah alim-gin₇ ki-gal-la u₃-um-mi-gen-na-de₅ um-ma-mi-gub
maš₂ gi₆-ra ka-inim-ma u₃-bi₂-du₁₁
ka ku₃-ga-za nam-šub eridu{ki}ga pa u₃-bi₂-e₃
ka ku₃ mah-za maš₂-e zi nam-ti-la he₂-en-na-ha-za-e
ni₂ zi-ga ha-ba-pa-aŋ₂ lu₂-ulu₃-bi a-la₂ hul he₂-ib₂-ta-an-zi
lu₂-u₁₈-lu pap-hal sag-ŋa₂-na a ba-an...
mul-gin₇ ha-ba-mul-mul ki maš₂ pirig {d}lamma nam-ti-la he₂-en-na-te-ŋe₂₆
zabar-gin₇ he₂-en-ta-su-ub udug hul...
lu₂-u₁₈-lu sag-ŋa₂-na he₂-en...
sag lu₂-u₁₈-lu pap-hal-la-ke₄ maš₂...
lu₂-u₁₈-lu-bi siskur-ra arhuš su₃ šu...ga dingir-ra-na-še₃ he₂-en-ge-ge-e-de₃
maš₂ pirig maš₂ hul-dub₂-ba u-me-ni-ak
maš₂ gi₆ udu-a₂-dara₃ maš₂ hur sag-ŋa₂ igi muš-bi gun₃-gun₃-na-bi
maš₂ pirig u₂-gu₇ lu-u₂-a lu₂-u₁₈-lu-bi...{d}nin-saŋ-ŋa₂-ta u₃-tu-ud-da
maš₂ pirig maš₂ hul-dub₂ u-me-ni-šum
kuš maš₂ hul-dub₂ ka-inim-ma u-me-ni-si₃
...u₁₈-lu-bi ugu-še₃ ba-an-na-mu₄ u-me-ni-dul
urudu niŋ₂-kalag-ga {ŋeš}ma-nu...hul-dub₂-ba ur-saŋ an-na-ke₄
...gaba an-gi₄-gi₄-am₃
lu₂...he₂-ni-ib₂-ha-ze-e-de₃
lu₂-u₁₈-lu-bi...
urudu niŋ₂-kalag-ga ur-saŋ an-na-ke₄ za-pa-aŋ₂ me-lam₂-a-ni hu-mu-ra-ab-dah
{eš₂}u₂-li-in gun₃-a niŋ₂-ur₂-limmu-ba uš₂ giš-nu₂ zag giš-nu₂-da-na-ke₄ u-me-ni-nigin
i-izi niŋ₂-na zag giš-nu₂-da-na-ke₄...
ša₃ an-dul₃ tug₂-ga an-na-ke₄ lu₂-u₁₈-lu-bi karadin₅-na u-me-ni-nigin
zi₃-sur-ra u₃-ba-e-hur
zag zi₃-sur-ra a im dara₄-ra u₃-ba-e-hur
ka₂ bar-ra a₂ zi-da a₂ gub₃-bu u₃-ba-e-hur
ka₂-bi nam-ti-la...u-me-ni-gub-ba
sag-bi nam-erim-bur₂-ru-da niŋ₂ hul...u-me-ni-pad₃
u₄-diš-kam₂ he₂-ni-ib₂-ta...
...usan an-na maš₂ hul-dub₂-ba su lu₂-u₁₈-lu dumu dingir-ra...u₃-mu-un-na-an-te...
tug₂ bar-si maš₂ hul-dub₂-ba sag-ŋa₂-na u-me-ni...
udug hul a-la₂ hul gedim hul gal₅-la₂ hul dingir hul maškim...
{d}dim₃-me {d}dim₃-a {d}dim₃...
udug lu₂ dab₅-ba gedim lu₂ dab₅-ba
lu₂ hul igi hul ka hul eme hul
saŋ gig zu₂ gig ša₃ gig lipiš gig
ka-inim-ma-ne-e sag-ŋa₂-na he₂-eb₂-ta-an-zi-zi-e-de₃
{d}hendur-saŋ-ŋa₂ nimgir₂ gal maškim mah dingir-re-e-ne-ke₄ sag-ŋa₂-na he₂-en-gub-ba ŋa₂-la na-an-dag-ge
su lu₂-u₁₈-lu pap-hal-la-ke₄ zi ba-an-ze₂-en ka ku₃ mah-zu ha-ba-an-na-be₂
niŋ₂ hul-ŋal₂-e zi-me-ga e₃-ba-ra ki {d}ereš-ki-gal-la-ke₄
kuš maš₂ hul-dub₂-ba-ke₄ lu₂-u₁₈-lu pap-hal-la-ta tum₂-a
tilla₄ sila-a sig₃-ga-bi u-me-ni-kar
niŋ₂ hul-ŋal₂-e ki-še₃ he₂-ib₂-ta-an-zi-zi di₄-la₂ gal ha-ba-ab-tum₃
a-la₂ hul niŋ₂ nu-ŋar-ra ki-še₃ ha-ba-tum₃-ma
maš₂ udug sig₅-ga sag-ŋa₂-na nam-ba-du₈-e...
u₄-ge₆-a šu₂-šu₂-bi-ta nam-ti-la he₂-en...
lu₂-u₁₈-lu-bi bara₂ si-ga bara₂ mah {d}ku₃...
alan ku₃-ga ki nam...la-ke₄ {d}utu-e₃...
<unk>...ku₃-zu kin gal mah...
{ŋeš}ma-nu giš hul-dub₂-ba giš nam-niŋ₂...
{ŋeš}gin₂ u-me-ni-tag {ŋeš}tir-bi-ta...
alan nam-ti-la...
mu sa₄ ba-an-sa₄...
imin-bi-e-ne ereš gaba nu-gi₄...
dingir lu₂-ba-ke₄...
...mah-bi a-ri-a ug₅-ga nam-til-la sum-mu...hul-ŋal₂-e gaba an-gi₄-gi₄-a
...dumu nibru{ki} du₁₀...
...{ki}ga buluŋ₃-ŋa₂
...ta-e₃-a
...e₃-a keš₃{ki}ke₄
...lagaš{ki}ke₄ di-ku₅ mah
...še₃ du₁₁-ga nam-ti-la sum-mu an-dul₃ šuruppak{ki}ke₄
...ne ereš gaba nu-gi sag-ŋa₂-na a-ba-an-su₈-su₈-ge-eš
...lu₂-ba-ke₄ siskur-ra he₂-en-na-ab-be₂
...e-ne tu₆-du₁₁-ga ug₅-ga nam-ti-la sum-mu...hul-ŋal₂-e gaba an-gi₄-gi₄-a
...bi-e-ne...
gi-izi-la₂ niŋ₂-na...te-ŋe₂₆
i₃ ab₂ ku₃-ga...ur₃-ur₃
udug-sig₅-ga niŋ₂ hul-ŋal₂-e šu-na nu-e₃ sag-ŋa₂-na he₂-en-gub-bu-uš
udug hul-ŋal₂-e ha-ba-ra-e₃ bar-ta-bi-še₃ ha-ba-ra-an-gub-ba
...esir gešpu₂ keš₂ tab-ba u-me-ni...
zag-du₈ ba-ni-in-la₂ ka-inim-ma u-me-ni-šub
lu₂-u₁₈-lu-bi šu-sig₅-ga dingir-ra-na-še₃ he₂-en-ši-in-gi₄-gi₄
maš₂ udug sig₅-ga sag-ŋa₂-na nam-ba-du₈-a
u₄ ge₆-a šu₂-šu₂-bi-ta nam-ti-la he₂-en-na-an-sum-mu
dingir lu₂-ba-ke₄ {d}utu agrun-ta e₃-a
inim...ereš gaba nu-gi...ŋa₂-na-a ba-an-su₈-su₈-ge
dingir lu₂...siskur-ra...en-na-ab...
an e₂-ta...ba-an...
...
šud₃-de₃ siskur-ra a-ra₂ arhuš su₃ lu₂-u₁₈-lu pap-hal-la dumu dingir-ra-na
šuk {d}innin-bi {d}utu-ra he₂-en-na-an-te-ŋe₂₆
{d}asar-alim-nun-na dumu-saŋ abzu-ke₄ ša₆-ga zil₂-zil₂-bi za-a-kam₂
ka-inim-ma udug hul-a-ke₄
en₂ arhuš₂-ŋar-ra ka ba-ab-du₈
an-e₂-ta nam-šub ba-an-si₃
tu₆-du₁₁-ga nam-šub ba-an-ak
en zag-meš šu-zil₂-zil₂-bi-e-ne
en zu-de₃ lu₂ tur₅-ra-še₃
gaba-ri giš-nu₂-da-a-ni maš₂ saŋ lu₂ tur₅-ra keš₂-da-a-ni
gi uri₃-gal sag-ŋa₂-na mu-un-da-gub-gub-bu
i₃ ab₂ ku₃-ga ga ab₂-šilam-ma šu u-me-ti
maš₂ ge₆ udu a₂-dara₃ muš₂ igi gun₃-gun₃-nu-bi
zi-bi du₁₁-ga bi₂-in-de₂
maš₂ ku₃ du₁₀-ga ugu-na ba-da-nu₂
umuš {d}nin-hur-saŋ-ŋa₂-ke₄ maš₂ ge₆-ra tu₆-du₁₁-ga pa e₃ bi₂-in-ak
ka ku₃ mah-di nam-šub eridu{ki}ga-ke₄ {d}en-ki lugal abzu-ke₄
lu₂-u₁₈-lu dumu dingir-ra-na
an-gin₇ he₂-en-ku₃-ga ki-gin₇ he₂...sikil-la
ša₃ an-gin₇ he₂-en-dadag-ga eme hul-ŋal₂ bar-še₃ he₂-em-ta-gub
ka...hul-a-ke₄
...na ha-la ba-an-us₂ gu₃ du₁₁-ga-bi nu-sa₆

Cuneiform:
<SURFACE>
...𒉈𒅔𒄄...
...𒊏𒃻𒍣...𒌉
...𒉺𒉺𒄀𒌑𒅥...𒄩𒇴
...𒁀𒀭𒌇𒌇...𒊑𒊑
...𒁺𒊹𒊏𒌑𒀀𒁀𒄿...𒇯𒁺𒉈
...𒊕𒃴𒁕𒃻𒉆𒄭...𒆟
𒄑𒌁𒌁𒊏𒄑𒈪𒄭...𒉺
𒄑𒄀𒀀𒄀𒌫𒋙𒋙𒉈...
𒆹𒊏𒄩𒄷𒈾𒁀𒀭𒅅𒁉...
𒃷𒊬𒃷𒍣𒁕...
𒇥𒊬𒇥𒊬...
𒊬𒊬𒊏𒄧𒄊𒉈𒅔𒋧𒂵𒀀𒀭𒌑𒆰𒀀𒊮𒂵𒉈𒅔𒉐
...𒍂𒀀𒅆𒉣𒈾𒌉𒊕𒍪𒀊𒆤𒀀𒀀𒉌𒀭𒂗𒆠𒊏𒅗𒁉𒈬𒌧𒈾𒀊𒁉
𒀀𒀀𒈬𒌜𒅆𒌨𒈽𒈨𒁉𒉌𒉽𒊏𒀩𒁉𒉌𒃴𒁕
𒀭𒉡𒍝𒉺𒉘𒁉𒉌𒃲𒃲𒆷𒈨𒉈𒁉𒉌𒃴𒁕
𒌓𒋙𒍑𒊒𒀭𒊨𒁉𒈪𒈪𒂵𒋢𒁉𒌓𒂵𒉡𒌧𒅅
𒀉𒌫𒀉𒌫𒂠𒉌𒁽𒁽𒊑𒉪𒅅𒁉𒆷𒁀𒀭𒁻𒄀𒌍
𒌢𒁉𒍢𒋫𒁉𒄑𒁉𒄑𒍝𒁉𒄊𒁉𒅜𒅆𒌨𒀀
𒌆𒅁𒀀𒉌𒉡𒂃𒀀𒀉𒋗𒄊𒉌𒋤𒋤
𒆠𒌈𒁀𒁉𒀀𒅆𒋛𒀀𒆠𒊹𒊏𒆤𒅗𒄑𒊬𒉡𒌧𒂷𒂷𒄀
𒀀𒀀𒈬𒈫𒆚𒈠𒂠𒉌𒉪𒊏𒉽𒉽𒃲𒈤𒉌𒃴𒃮𒉡𒄀
𒅇𒌝𒋫𒁾𒅎𒊨𒍽𒍣𒂵𒁶...𒂵𒁉𒂠𒉡𒍂𒂵
𒅎𒊑𒄩𒁵𒅎𒊨𒍽𒍣𒂵𒁶𒉎𒁉𒂠𒉌𒆸𒆸𒂊
𒅎𒍇𒇻𒅎𒊑𒀀𒁉𒇽𒅖𒊏𒆤𒉌𒆸𒆸𒂊
𒅎𒂇𒊏𒄖𒆷𒀀𒊑𒀀𒁉𒆳𒂼...𒁀𒀭𒁇𒊑
𒅎𒊕𒉐𒅎𒈠𒀭𒋫𒀀𒀭𒉏𒄈𒋢...𒆤𒈬𒌧𒍣𒍣
...𒄢𒄢𒅖𒅖𒀀𒊏𒀠𒆷𒅔𒊨𒅇
𒌁𒈤𒀀𒊑𒀀𒄑𒊬𒁶...
𒄑𒊓𒁖𒁶𒀍𒆷𒀸𒌈𒆕
𒇽𒍇𒇻𒉽𒄬𒆷𒁀𒀭𒁕𒇲
𒀉𒋗𒄊𒁉𒁀𒀭𒄢𒄢𒈨𒍢𒁉𒉌𒆸𒆸𒂊
𒀉𒁉𒂗𒌨𒊕𒂷...
𒀭𒂗𒆠𒈗𒍪𒀊𒆤...
...
𒌉𒈬𒃲𒁔...𒋫𒂠...
𒂍𒌋𒌓𒆤𒃻𒊏𒀊𒈤
𒂗𒂊𒎏𒁉𒂠𒉆𒈪𒅔𒋻𒊑𒂊𒉈𒃻𒄩𒆷𒉆𒈪𒅔𒄩𒆷𒂊𒉈𒀀
𒀝𒀝𒁉𒀀𒁺𒅔𒂵𒍪𒂷𒂍𒁀𒀭𒋻𒊑𒌍𒀀𒀭
𒉣𒆠𒂵𒀀𒈾𒉌𒌇...𒀀𒈾𒉡𒉌𒅅𒆷
𒆠𒆥𒆥𒈾𒈨𒈤𒁉𒇯𒁺𒉈
𒅲𒅗𒂵𒀭𒎏...𒆤𒀝𒀝𒁉𒋗𒈤𒁉𒇯𒁺𒉈
𒀀𒁺𒃲𒃲𒆷𒀀𒁺...𒂠𒍝𒂊𒀭𒎏𒈤𒀀𒂠𒁔𒊏𒀀𒈾𒀊
𒀭𒎏𒈤𒎏...𒈾𒆤𒂼𒃲𒋙𒀭𒄲𒆠𒆤
𒂍𒄖𒆷𒂍𒈤...𒂍𒈾𒋫𒉆𒀭𒆠𒀀𒉆𒀭𒊑𒂊𒉈𒆤𒋗𒈾...𒌇𒀀
𒀀𒁺...𒊕𒈾𒀭𒂵𒅇𒈬𒌧𒈾𒋧
𒌉𒊕𒀭𒍂𒄋𒉣𒈾𒉣𒆠𒂵𒄑𒄯𒁉𒉌...
𒄩𒊏𒀭𒅆𒊒𒁕𒍝𒂊𒄩𒊏𒀭𒅆𒊒𒁕
𒂗𒃲𒀭𒂗𒆠𒆤𒄩𒊏𒀭𒅆𒊒𒁕𒍝𒂊𒄩𒊏𒀭𒅆𒊒𒁕
𒀀𒀀𒈬𒀭𒂗𒃲𒀭𒂗𒆠𒆤𒄩𒊏𒀭𒅆𒊒𒁕𒍝𒂊𒄩𒊏𒀭𒅆𒊒...
𒈨𒄑𒄯𒄑𒌆𒉿𒂼𒆷𒀭𒂗𒆠𒆤𒄩𒊏𒀭𒅆𒊒𒁕𒍝𒂊𒄩𒊏𒀭𒅆𒊒𒁕
𒅔𒆥𒆥𒂷𒅗𒈤𒁉𒅗𒂵𒀀𒉌𒆠𒅔𒄀𒀊𒆥𒆥𒂷
𒀝𒀝𒁉𒁀𒀭𒍪𒀀𒆠𒁉𒂠𒁀𒀭𒄄𒄄
𒀭𒍂...𒀭𒂗𒆠𒊏𒂍𒀀𒁀𒅆𒅔𒆭𒄘𒈬𒌧𒈾𒀭𒌤𒂊
𒀀𒀀𒈬...𒈠𒂠𒀭𒀀𒊒𒊒𒎏...𒀭𒂗𒆤𒇲𒆤𒉣𒆠𒂵𒆤𒄑𒄯𒁉𒉌𒅅𒆷
𒄩𒁀𒀭𒅆𒊒𒁕𒂷𒂊𒄩𒁀𒀭𒅆𒊒𒁕
...𒀀𒉌𒂗𒃲𒀭𒂗𒆠𒆤𒄩𒁀𒀭𒅆𒊒𒁕𒂷𒂊𒄩𒁀𒀭𒅆𒊒𒁕
𒈨𒄑𒄯𒄑𒌆𒉿𒂼𒆷𒀭𒂗𒆠𒆤𒄩𒁀𒀭𒅆𒊒𒁕𒂷𒂊𒄩𒁀𒀭𒅆𒊒𒁕
𒀭𒂗𒆠𒂵𒀭𒍂𒇽𒄭𒈬𒌧𒈾𒉌𒄄𒄄𒁺𒈾𒌉𒈬𒀭𒍂𒇽𒄭
𒅆𒀭𒌓𒊏𒀬𒊏𒅇𒉈𒉌𒋧
𒀭𒇽𒁀𒆤𒈬𒁉𒌋𒈨𒅆𒊒...
𒆃𒉈𒀬𒊏𒀀𒁺𒃣...𒇽𒍇𒇻𒉽𒄬𒆷𒌉𒀭...
𒊕𒂷𒈾𒃶𒂗𒁺...𒆷𒈾𒀭𒁖𒁖𒄀
𒅗𒁉𒀭𒌓𒊏𒃶𒂗𒈾𒀭...𒆷𒄄𒀀𒀭𒌓𒊏𒃶𒂗𒈾𒀭𒁀...
𒈧𒈪𒇻𒀉𒁰𒈽𒁯𒁯𒉡𒁉
𒅤𒂵𒉺𒁽𒈤𒄋𒁶𒆠𒃲𒆷𒅇𒌝𒈪𒁺𒈾𒊑𒌝𒈠𒈪𒁺
𒈧𒈪𒊏𒅗𒅗𒈠𒅇𒉈𒅗
𒅗𒆬𒂵𒍝𒉆𒊒𒉣𒆠𒂵𒉺𒅇𒉈𒌓𒁺
𒅗𒆬𒈤𒍝𒈧𒂊𒍣𒉆𒋾𒆷𒃶𒂗𒈾𒄩𒍝𒂊
𒉎𒍣𒂵𒄩𒁀𒉺𒉘𒇽𒍇𒁉𒀀𒇲𒅆𒌨𒃶𒌈𒋫𒀭𒍣
𒇽𒍇𒇻𒉽𒄬𒊕𒂷𒈾𒀀𒁀𒀭...
𒀯𒁶𒄩𒁀𒀯𒀯𒆠𒈧𒊊𒀭𒆗𒉆𒋾𒆷𒃶𒂗𒈾𒋼𒂷
𒌓𒅗𒁇𒁶𒃶𒂗𒋫𒋢𒌒𒌜𒅆𒌨...
𒇽𒍇𒇻𒊕𒂷𒈾𒃶𒂗...
𒊕𒇽𒍇𒇻𒉽𒄬𒆷𒆤𒈧...
𒇽𒍇𒇻𒁉𒀬𒊏𒃣𒋤𒋗...𒂵𒀭𒊏𒈾𒂠𒃶𒂗𒄀𒄀𒂊𒉈
𒈧𒊊𒈧𒅆𒌨𒂀𒁀𒌋𒈨𒉌𒀝
𒈧𒈪𒇻𒀉𒁰𒈧𒄯𒊕𒂷𒅆𒈲𒁉𒁯𒁯𒈾𒁉
𒈧𒊊𒌑𒅥𒇻𒌑𒀀𒇽𒍇𒇻𒁉...𒀭𒎏𒊕𒂷𒋫𒅇𒌅𒌓𒁕
𒈧𒊊𒈧𒅆𒌨𒂀𒌋𒈨𒉌𒋳
𒋢𒈧𒅆𒌨𒂀𒅗𒅗𒈠𒌋𒈨𒉌𒋧
...𒍇𒇻𒁉𒌋𒅗𒂠𒁀𒀭𒈾𒌆𒌋𒈨𒉌𒌋𒌆
𒍏𒃻𒆗𒂵𒄑𒈠𒉡...𒅆𒌨𒂀𒁀𒌨𒊕𒀭𒈾𒆤
...𒃮𒀭𒄄𒄄𒀀𒀭
𒇽...𒃶𒉌𒌈𒄩𒍣𒂊𒉈
𒇽𒍇𒇻𒁉...
𒍏𒃻𒆗𒂵𒌨𒊕𒀭𒈾𒆤𒍝𒉺𒉘𒈨𒉈𒀀𒉌𒄷𒈬𒊏𒀊𒈭
𒂠𒌑𒇷𒅔𒁯𒀀𒃻𒌫𒐼𒁀𒌀𒄑𒈿𒍠𒄑𒈿𒁕𒈾𒆤𒌋𒈨𒉌𒆸𒆸
𒄿𒉈𒃻𒈾𒍠𒄑𒈿𒁕𒈾𒆤...
𒊮𒀭𒊨𒌆𒂵𒀭𒈾𒆤𒇽𒍇𒇻𒁉𒆸𒆸𒈾𒌋𒈨𒉌𒆸𒆸
𒍥𒋩𒊏𒅇𒁀𒂊𒄯
𒍠𒍥𒋩𒊏𒀀𒅎𒁱𒊏𒅇𒁀𒂊𒄯
𒆍𒁇𒊏𒀉𒍣𒁕𒀉𒆏𒁍𒅇𒁀𒂊𒄯
𒆍𒁉𒉆𒋾𒆷...𒌋𒈨𒉌𒁺𒁀
𒊕𒁉𒉆𒂟𒁔𒊒𒁕𒃻𒅆𒌨...𒌋𒈨𒉌𒅆𒊒
𒌓𒁹𒆚𒃶𒉌𒌈𒋫...
...𒄛𒀭𒈾𒈧𒅆𒌨𒂀𒁀𒋢𒇽𒍇𒇻𒌉𒀭𒊏...𒅇𒈬𒌧𒈾𒀭𒋼...
𒌆𒁇𒋛𒈧𒅆𒌨𒂀𒁀𒊕𒂷𒈾𒌋𒈨𒉌...
𒌜𒅆𒌨𒀀𒇲𒅆𒌨𒄇𒅆𒌨𒋼𒇲𒅆𒌨𒀭𒅆𒌨𒉺𒁽...
𒀭𒈕𒈨𒀭𒈕𒀀𒀭𒈕...
𒌜𒇽𒆪𒁀𒄇𒇽𒆪𒁀
𒇽𒅆𒌨𒅆𒅆𒌨𒅗𒅆𒌨𒅴𒅆𒌨
𒊕𒍼𒅗𒍼𒊮𒍼𒀚𒍼
𒅗𒅗𒈠𒉈𒂊𒊕𒂷𒈾𒃶𒌈𒋫𒀭𒍣𒍣𒂊𒉈
𒀭𒉺𒊕𒂷𒂈𒃲𒉺𒁽𒈤𒀭𒊑𒂊𒉈𒆤𒊕𒂷𒈾𒃶𒂗𒁺𒁀𒂷𒆷𒈾𒀭𒁖𒄀
𒋢𒇽𒍇𒇻𒉽𒄬𒆷𒆤𒍣𒁀𒀭𒍢𒂗𒅗𒆬𒈤𒍪𒄩𒁀𒀭𒈾𒁉
𒃻𒅆𒌨𒅅𒂊𒍣𒈨𒂵𒌓𒁺𒁀𒊏𒆠𒀭𒎏𒆠𒃲𒆷𒆤
𒋢𒈧𒅆𒌨𒂀𒁀𒆤𒇽𒍇𒇻𒉽𒄬𒆷𒋫𒁺𒀀
𒀭𒀸𒀀𒀭𒋻𒀀𒉺𒂵𒁉𒌋𒈨𒉌𒋼𒀀
𒃻𒅆𒌨𒅅𒂊𒆠𒂠𒃶𒌈𒋫𒀭𒍣𒍣𒌉𒇲𒃲𒄩𒁀𒀊𒉐
𒀀𒇲𒅆𒌨𒃻𒉡𒃻𒊏𒆠𒂠𒄩𒁀𒉐𒈠
𒈧𒌜𒅆𒂟𒂵𒊕𒂷𒈾𒉆𒁀𒂃𒂊...
𒌓𒈪𒀀𒋙𒋙𒁉𒋫𒉆𒋾𒆷𒃶𒂗...
𒇽𒍇𒇻𒁉𒁈𒋛𒂵𒁈𒈤𒀭𒆬...
𒀩𒆬𒂵𒆠𒉆...𒆷𒆤𒀭𒌓𒌓𒁺...
<unk>...𒆬𒍪𒆥𒃲𒈤...
𒄑𒈠𒉡𒄑𒅆𒌨𒂀𒁀𒄑𒉆𒃻...
𒄑𒂆𒌋𒈨𒉌𒋳𒄑𒌁𒁉𒋫...
𒀩𒉆𒋾𒆷...
𒈬𒄷𒈿𒁀𒀭𒄷𒈿...
𒅓𒁉𒂊𒉈𒎏𒃮𒉡𒄄...
𒀭𒇽𒁀𒆤...
...𒈤𒁉𒀀𒊑𒀀𒂦𒂵𒉆𒌀𒆷𒋧𒈬...𒅆𒌨𒅅𒂊𒃮𒀭𒄄𒄄𒀀
...𒌉𒂗𒆤𒆠𒄭...
...𒆠𒂵𒉽𒉽𒂷
...𒋫𒌓𒁺𒀀
...𒌓𒁺𒀀𒋙𒀭𒄲𒆠𒆤
...𒉢𒁓𒆷𒆠𒆤𒁲𒋻𒈤
...𒂠𒅗𒂵𒉆𒋾𒆷𒋧𒈬𒀭𒊨𒋢𒆳𒊒𒆠𒆤
...𒉈𒎏𒃮𒉡𒄀𒊕𒂷𒈾𒀀𒁀𒀭𒁻𒁻𒄀𒌍
...𒇽𒁀𒆤𒀬𒊏𒃶𒂗𒈾𒀊𒁉
...𒂊𒉈𒅲𒅗𒂵𒂦𒂵𒉆𒋾𒆷𒋧𒈬...𒅆𒌨𒅅𒂊𒃮𒀭𒄄𒄄𒀀
...𒁉𒂊𒉈...
𒄀𒉈𒇲𒃻𒈾...𒋼𒂷
𒉌𒀖𒆬𒂵...𒃡𒃡
𒌜𒅆𒂟𒂵𒃻𒅆𒌨𒅅𒂊𒋗𒈾𒉡𒌓𒁺𒊕𒂷𒈾𒃶𒂗𒁺𒁍𒍑
𒌜𒅆𒌨𒅅𒂊𒄩𒁀𒊏𒌓𒁺𒁇𒋫𒁉𒂠𒄩𒁀𒊏𒀭𒁺𒁀
...𒀀𒇒𒋗𒉽𒉽𒆟𒋰𒁀𒌋𒈨𒉌...
𒍠𒂃𒁀𒉌𒅔𒇲𒅗𒅗𒈠𒌋𒈨𒉌𒊒
𒇽𒍇𒇻𒁉𒋗𒅆𒂟𒂵𒀭𒊏𒈾𒂠𒃶𒂗𒅆𒅔𒄄𒄄
𒈧𒌜𒅆𒂟𒂵𒊕𒂷𒈾𒉆𒁀𒂃𒀀
𒌓𒈪𒀀𒋙𒋙𒁉𒋫𒉆𒋾𒆷𒃶𒂗𒈾𒀭𒋧𒈬
𒀭𒇽𒁀𒆤𒀭𒌓𒂍𒉣𒋫𒌓𒁺𒀀
𒅗...𒎏𒃮𒉡𒄀...𒂷𒈾𒀀𒁀𒀭𒁻𒁻𒄀
𒀭𒇽...𒀬𒊏...𒂗𒈾𒀊...
𒀭𒂍𒋫...𒁀𒀭...
...
𒆃𒉈𒀬𒊏𒀀𒁺𒃣𒋤𒇽𒍇𒇻𒉽𒄬𒆷𒌉𒀭𒊏𒈾
𒉻𒀭𒈹𒁉𒀭𒌓𒊏𒃶𒂗𒈾𒀭𒋼𒂷
𒀭𒍂𒄋𒉣𒈾𒌉𒊕𒍪𒀊𒆤𒊷𒂵𒋳𒋳𒁉𒍝𒀀𒆚
𒅗𒅗𒈠𒌜𒅆𒌨𒀀𒆤
𒋙𒀭𒉦𒃻𒊏𒅗𒁀𒀊𒂃
𒀭𒂍𒋫𒉆𒊒𒁀𒀭𒋧
𒅲𒅗𒂵𒉆𒊒𒁀𒀭𒀝
𒂗𒍠𒎌𒋗𒋳𒋳𒁉𒂊𒉈
𒂗𒍪𒉈𒇽𒌅𒊏𒂠
𒃮𒊑𒄑𒈿𒁕𒀀𒉌𒈧𒊕𒇽𒌅𒊏𒆟𒁕𒀀𒉌
𒄀𒌶𒃲𒊕𒂷𒈾𒈬𒌧𒁕𒁺𒁺𒁍
𒉌𒀖𒆬𒂵𒂵𒀖𒉦𒈠𒋗𒌋𒈨𒋾
𒈧𒈪𒇻𒀉𒁰𒈽𒅆𒁯𒁯𒉡𒁉
𒍣𒁉𒅗𒂵𒉈𒅔𒌤
𒈧𒆬𒄭𒂵𒌋𒅗𒈾𒁀𒁕𒈿
𒌆𒀭𒎏𒄯𒊕𒂷𒆤𒈧𒈪𒊏𒅲𒅗𒂵𒉺𒌓𒁺𒉈𒅔𒀝
𒅗𒆬𒈤𒁲𒉆𒊒𒉣𒆠𒂵𒆤𒀭𒂗𒆠𒈗𒍪𒀊𒆤
𒇽𒍇𒇻𒌉𒀭𒊏𒈾
𒀭𒁶𒃶𒂗𒆬𒂵𒆠𒁶𒃶...𒂖𒆷
𒊮𒀭𒁶𒃶𒂗𒌓𒌓𒂵𒅴𒅆𒌨𒅅𒁇𒂠𒃶𒅎𒋫𒁺
𒅗...𒅆𒌨𒀀𒆤
...𒈾𒄩𒆷𒁀𒀭𒍑𒅗𒅗𒂵𒁉𒉡𒊷